02/08/2022 | Administración LocalMunicipal
Ames
Modificación das bases reguladoras do Programa de vivendas baleiras do Concello de Ames.

Mediante resolución desta Alcaldía 1514/2022, do 19 de maio, apróbase a modificación das Bases reguladoras do Programa de Vivendas Baleiras do Concello de Ames e dos seus Anexos I, II e III, segundo o seguinte Anexo. A nova incorporación de vivendas ao Programa de vivendas baleiras fai imprescindible a modificación das Bases reguladoras dos aspectos materiais, persoais, formais e procedimentais do Programa de Vivendas Baleiras do Concello de Ames, aprobadas en data 24.04.2017 por Decreto de Alcaldía Nº 939/2017, publicadas no BOP Nº 82 de 03.02.2017, para a súa adaptación á normativa actual, debido á modificación por unha parte do Convenio de colaboración entre o IGVS e a FEGAMP para o desenvolvemento do Programa de vivendas baleiras no ámbito do Plan Galego de Rehabilitación, alugueiro e mellora do acceso a vivenda 2015 – 2020, que incrementa o prezo máximo de alugueiro das vivendas incorporadas, e por outra atendendo á modificación do artigo 9 da LAU por Real Decreto 7/2019, de 1 de marzo de modificación de medidas urxentes en materia de vivenda e alugueiro, que amplía o prazo de duración dos contratos de alugueiro. Ambas reformas producíronse e aprobáronse con posterioridade á incorporación da última vivenda ao Programa no Concello de Ames. Así mesmo introdúcense novidades en materia de protección de datos de carácter persoal e garantía dos dereitos dixitais, para a súa adaptación á Lei orgánica 3/2018, de 5 de decembro, de protección de datos persoais e garantía dos dereitos dixitais, e demais disposicións de aplicación, e nos artigos 1 e 18 para permitir a posibilidade de incorporación de vivendas ocupadas por parte de persoas xurídicas que cedan con carácter excepcional o uso de vivendas ocupadas, e ampliación dos criterios de selección de persoas adxudicatarias. O apartado 5 do artigo 1, queda redactado nos seguintes términos: “5. No programa non se admitirán vivendas que non reúnan as condicións, requisitos e características sinaladas neste artigo. Tampouco se admitirán as solicitudes de incorporación daquelas vivendas nas que a criterio do Concello concorra algunha das seguintes circunstancias: ter un entorno que as faga dificilmente alugables, en atención á situación, ás características ou ás condicións de accesibilidade da vivenda ou do edificio ao que pertenza; ou cando para reunir as condicións esenciais de habitabilidade e idoneidade sexa necesario a realización de obras que requiran un prazo de execución estimado superior a tres meses. Con carácter excepcional poderán incorporarse ao Programa vivendas ocupadas, sempre que a propietaria sexa unha persoa xurídica que ceda un mínimo de 20 vivendas, e en todo caso baixo as condicións previstas no marco dun convenio de colaboración entre o Concello de Ames e a persoa xurídica que exima ao IGVS da sinatura das pólizas de seguros de impago e responsabilidade por danos, agás que se asine un novo contrato de alugueiro. Neste suposto tratarase de vivendas ocupadas por persoas físicas que reúnan a condición de arrendatarias da persoa xurídica, podendo atoparse en situacións posesorias irregulares derivadas dun previo arrendamento como consecuencia do impago de rendas ou outras cantidades debidas polo arrendatario/a, ou expiración do termo contractual, ocupacións en precario, ou outras situacións posesorias asimiladas. A cesión de tales vivendas ocupadas efectuarase co fin de que o Concello de Ames regularice a situación posesoria mediante a súa transformación nun alugueiro asequible ou outra fórmula de resolver esa irregularidade posesoria, evitando así que se produza o potencial lanzamento”. O artigo 2, queda redactado nos seguintes términos: “Artigo 2.- Renda taxada O prezo da renda do alugueiro das vivendas incorporadas ao Programa de Vivendas Baleiras non poderá ser superior a 400€. Aos efectos de determinarse o prezo das vivendas de superficie menor a 90 m2 seguiranse os seguintes criterios: · Para efectos de determinar dito prezo máximo, establécese unha superficie máxima computable das vivendas de 90 metros cadrados. · Entenderase que dito prezo máximo inclúe os anexos, rocho e garaxe, que xunto a vivenda sexan obxecto do contrato de arrendamento. · Deste xeito, o prezo máximo por metro cadrado destas vivendas será de 4,44€ sempre que a vivenda dispoña de rocho e garaxe. En caso contrario, poderase minorar este prezo máximo nun 8% cando careza de garaxe e nun 2% cando careza de rocho. · Para fixar o importe da renda, tamén se poderá ter en conta os prezos medios de mercado da zona onde este situada a vivenda, se se acredita que estes son inferiores aos obtidos mediante a aplicación do previsto neste artigo. · Prezo máximo de renda por vivenda: O apartado 1 do artigo 18, queda redactado nos seguintes termos: “1. A selección de potenciais arrendatarios realizarase entre as unidades familiares ou de convivencia anotadas no Rexistro, consonte aos principios e criterios de prioridade e preferencia sinalados nas presentes bases. No caso de pertenza a mais dun colectivo dos previstos no artigo 10, asignarase a vivenda de xeito preferente a aquelas unidades familiares ou de convivencia que pertenzan a mais dun colectivo prioritario. Ante a coincidencia no número de situacións prioritarias atenderase á data de presentación da solicitude de incorporación ao Programa de Vivendas Baleiras”. Os Anexos I, II e III quedan modificados conforme aos seguintes modelos: (Datos da persoa representante legal) Notifíquese a:  Persoa ou entidade solicitante  Persoa ou entidade representante Enviaranse avisos de posta a disposición da notificación ao correo electrónico e/ou teléfono móbil facilitados a continuación: TELÉFONO MÓBIL. CORREO ELECTRÓNICO. ELECCIÓN DO MEDIO DE NOTIFICACIÓN PREFERENTE. As persoas obrigadas a relacionarse a través de medios electrónicos coa administración deberán optar, en todo caso, pola notificación por medios electrónicos sen que sexa válida para elas, nin produza efectos, unha opción diferente.  Electrónica a través da Sede Electrónica do Concello de Ames (https://sede.concellodeames. gal/es/) Só se poderá acceder á notificación co certificado electrónico asociado ao NIF da persoa indicada.  Postal As notificacións que se practiquen en papel estarán tamén a disposición da persoa indicada anteriormente na Sede Electrónica do Concello de Ames (https://sede.concellodeames. gal/es/), para que poida acceder ao seu contido de forma voluntaria. (Cubrir só en caso de non coincidir coa dirección arriba indicada). Que todos os datos contidos nesta solicitude, nos seus anexos e nos documentos que se achegan son certos. Bases reguladoras do Programa de Vivendas Baleiras do Concello de Ames, aprobadas por Decreto de alcaldía Nº 939/2017 de data 24/04/2017, modificadas por Decreto da alcaldía Nº 1514/2022 de dat a19/05/2022  DNI/NIE da persoa titular da vivenda, ou quen dispoña dun dereito xurídico para efectuar o contrato de arrendamento.  Relación de titulares da vivenda e declaración responsable (modelo documento 1).  Nota simple informativa, actualizada, con indicación de cargas, expedida polo Rexistro da Propiedade.  Último recibo do Imposto de Bens Inmobles (IBI) da vivenda e, no seu caso, do garaxe obxecto de arrendamento, ou certificación da referencia catastral, no seu defecto, referencia catastral do inmoble ao que pertenza a vivenda e a solicitude de declaración catastral xunto coa documentación que permita a identificación da vivenda.  Descrición das características da vivenda e inventario de electrodomésticos e, no seu caso, mobles de que dispoña a vivenda (modelo documento 2)  Declaración responsable de estar ao día no pagamento dos recibos de auga, luz e/ou gas.  Declaración responsable relativa, (documento 3): - Non existen procedementos administrativos ou xudiciais en curso que afecten á vivenda ou á súa titularidade. - A vivenda non ten cargas que impidan o seu arrendamento e carece de limitacións por razón de legalidade urbanística. - A vivenda está desocupada e susceptible de uso. - Estar ao día no pagamento dos subministros da vivenda: auga, luz, gas. - Se compromete a poñer a vivenda a disposición do Concello, para ofertala en arrendamento durante un período de tres anos, a contar desde a data de formalización do primeiro contrato de arrendamento, e a aceptar as demais condicións e servizos previstos no Programa de Vivendas Baleiras. SINATURA DA PERSOA SOLICITANTE OU REPRESENTANTE Lugar e data, de de SR. ALCALDE-PRESIDENTE DO CONCELLO DE AMES (1) Especificar se se trata de persoas físicas, comunidades de bens, comunidade de propietarios, outros (concretar) (2) Propietario, nu propietario ou usufrutuario. (3) % de cada un na titularidade da vivenda. (4) Autorización á administración para a obtención telemática de datos de identidade. No caso de non autorizarse deberá aportarse copia do DNI ou NIE. No caso de menores de idade ou incapacitados, deberá asinar o seu representante, neste caso deberá acompañarse escrito onde se faga constar este extremo e a documentación que acredite a representación. DECLARACIÓN RESPONSABLE: As persoas titulares da vivenda de referencia estamos conformes coa presentación da solicitude de incorporación da vivenda ao Programa de vivendas baleiras, a persoa que vai actuar na nosa representación en todos os actos e xestións que se precisen ao abeiro do Programa de vivendas baleiras a é Don/a ___________________________________________________________________DNI/NIF ___________________________________________________ En __________________, a ____ de _______________ de 20___ (Sinatura do solicitante ou representante) (1) En caso de tratarse dunha vivenda protexida, deberá indicarse a data de cualificación e o número de expediente. DATOS REXISTRAIS (vivenda (*) e garaxe (**), no seu caso) (2) Indíquese cun X o que proceda En __________________, a ____ de ______________ de 20___ (Sinatura do solicitante ou representante) Don/a ……………………………………………………………………., con DNI/NIE número ……….…………. e domicilio en (concello, provincia, rúa, Nº, andar e letra) ………………………………………………………….………… ………………………………………………….,. en calidade de (propietario, usufrutuario, nú propietario, apoderado, representante) ……………………………………………………………. da vivenda sita no concello de ……………………………., con enderezo en (praza / rúa, Nº, andar e letra) ……………………………… …………………………………………….…….…………. DECLARO baixo a miña responsabilidade e en nome de todos os titulares da vivenda, QUE: · Non existen procedementos administrativos ou xudiciais en curso que afecten á vivenda ou a súa titularidade. · A vivenda non ten cargas que impidan o seu arrendamento e carece de limitacións por razóns de legalidade urbanística. · A vivenda está desocupada e susceptible de uso. · Estar ao día no pagamento dos subministros da vivenda. · Se compromete a poñer a vivenda a disposición do Concello de Ames para ofertala en arrendamento durante un período de tres anos, a contar desde a data de formalización do primeiro contrato de arrendamento, e a aceptar as condicións e servizos previstos no Programa de Vivendas Baleiras O responsable do tratamento dos datos de carácter persoal que poidan constar no expediente é o Concello de Ames. Os datos serán tratados coa finalidade específica do programa de vivendas baleiras do Concello de Ames, de conformidade coa Lei orgánica 3/2018, de 5 de decembro, de protección de datos persoais e garantía dos dereitos dixitais e demais disposicións de aplicación. A lexitimación do tratamento está baseada nunha obriga legal e no interese público. O prazo de conservación dos datos dependerá do especificado para cada tratamento de datos persoais ou os que legalmente sexan de obrigado cumprimento. Os datos solicitados unicamente serán obxecto de cesión, no seu caso, previo consentimento da persoa interesada ou de acordo co previsto na citada lexislación. As persoas cuxos datos persoais sexan tratados polo Concello de Ames poderán exercitar os dereitos de acceso, rectificación, supresión, oposición, limitación do tratamento e potabilidade, así como a opoñerse á toma de decisións individuais automatizadas, incluída a elaboración de perfís, na forma prevista na lexislación vixente sobre a materia, ante o órgano responsable do tratamento dos datos (Concello de Ames). Tamén poderán exercitar os seus dereitos ante o Delegado de Protección de Datos do Concello no enderezo electrónico dpd@concellodeames. gal. En __________________, a ____ de ______________ de 20___ (Sinatura do solicitante ou representante) Notifíquese a:  Persoa ou entidade solicitante  Persoa ou entidade representante Enviaranse avisos de posta a disposición da notificación ao correo electrónico e/ou teléfono móbil facilitados a continuación: TELÉFONO MÓBIL. CORREO ELECTRÓNICO. ELECCIÓN DO MEDIO DE NOTIFICACIÓN PREFERENTE. As persoas obrigadas a relacionarse a través de medios electrónicos coa administración deberán optar, en todo caso, pola notificación por medios electrónicos sen que sexa válida para elas, nin produza efectos, unha opción diferente.  Electrónica a través da Sede Electrónica do Concello de Ames (https://sede.concellodeames. gal/es/) Só se poderá acceder á notificación co certificado electrónico asociado ao NIF da persoa indicada.  Postal As notificacións que se practiquen en papel estarán tamén a disposición da persoa indicada anteriormente na Sede Electrónica do Concello de Ames (https://sede.concellodeames. gal/es/), para que poida acceder ao seu contido de forma voluntaria. (Cubrir só en caso de non coincidir coa dirección arriba indicada). CARACTERÍSTICAS DA VIVENDA DEMANDADA EN RÉXIME DE ARRENDAMENTO Ningunha membro da unidade de convivencia temos unha vivenda en propiedade, ou en caso de tela non se dispón do seu uso e desfrute, nin do usufruto doutra vivenda en todo o territorio nacional. · Acreditación dos ingresos netos correspondentes a cada unha das persoas membros da unidade de convivencia, durante os tres meses anteriores ao da presentación da solicitude. Persoas perceptoras de prestacións: certificación ou informe sobre a contía da prestación percibida. · Fotocopia do DNI ou NIE de todas as persoas membros da unidade familiar ou de convivencia; no caso de fillos menores de idade que non teñan documento de identidade, fotocopia do Libro de Familia; e no caso de estranxeiros NIE. Persoas afectadas por procedementos de execución hipotecaria. Persoas afectadas por procedementos de desaufiuzamento por impago de renda. Mulleres vítimas de violencia de xénero.  Certificación da orde de protección ou medida cautelar, testemuño ou copia autenticada da secretaría xudicial da propia orde de protección ou medida cautelar.  Sentenza de calquera orde xurisdicional, que declare dita situación  Informe do Ministerio Fiscal que indique a existencia de indicios de violencia  Informe dos servizos de acollida  Informe dos servizos sociais e/ou sanitarios da Administración Pública Autonómica ou Local  Calquera outro que se estableza legal ou regulamentariamente para a acreditación da dita situación. Familias con fillos a cargo e familias numerosas · Acreditación dos membros da familia ou unidade de convivencia. Familias monoparentais con fillos · Acreditación de pertencer a este colectivo e certificado de empadroamento da unidade de convivencia. Persoas dependentes ou con discapacidade oficialmente recoñecida · Certificación de dependencia ou discapacidade expedida polos correspondentes servizos da Consellería de Política Social Persoas maiores de 65 anos. Unidades familiares ou de convivencia nas que existan persoas que foran beneficiarias de axudas ao alugueiro no marco de programas xestionados polo IGVS e que, unha vez vencido o período máximo de percepción das mesmas, permanezan nunha situación de desprotección ou especial vulnerabilidade.  Certificación do IGVS da axuda percibida. Persoas privadas da súa vivenda habitual por danos sufridos nesta  Acreditación da citada circunstancia. Indíquese cun “X” o que proceda. A documentación acreditativa debe presentarse en orixinal Bases reguladoras do Programa de Vivendas Baleiras do Concello de Ames, aprobadas por Decreto de alcaldía Nº 939/2017 de data 24/04/2017, modificadas por Decreto da alcaldía Nº 1514/2022 de data19/05/2022 O responsable do tratamento dos datos de carácter persoal que poidan constar no expediente é o Concello de Ames. Os datos serán tratados coa finalidade específica do programa de vivendas baleiras do Concello de Ames, que se contén nas bases polas que se aproba a correspondente convocatoria, de conformidade coa Lei orgánica 3/2018, de 5 de decembro, de protección de datos persoais e garantía dos dereitos dixitais e demais disposicións de aplicación. A lexitimación do tratamento está baseada nunha obriga legal e no interese público. O prazo de conservación dos datos dependerá do especificado para cada tratamento de datos persoais ou os que legalmente sexan de obrigado cumprimento. Os datos solicitados unicamente serán obxecto de cesión, no seu caso, previo consentimento da persoa interesada ou de acordo co previsto na citada lexislación. As persoas cuxos datos persoais sexan tratados polo Concello de Ames poderán exercitar os dereitos de acceso, rectificación, supresión, oposición, limitación do tratamento e portabilidade, así como a opoñerse á toma de decisións individuais automatizadas, incluída a elaboración de perfís, na forma prevista na lexislación vixente sobre a materia, ante o órgano responsable do tratamento dos datos (Concello de Ames). Tamén poderán exercitar os seus dereitos ante o Delegado de Protección de Datos do Concello no enderezo electrónico dpd@concellodeames. gal. En _________________ a ____ de _______________________ de 20___ Sinatura SR. ALCALDE-PRESIDENTE DO CONCELLO DE AMES En, de de 20_____ A parte arrendadora (en diante, arrendadora): Don/Dona__________________________________________________________________________, maior de idade, con NIF______________PODEN SER VARIOS [no seu nome e dereito], [no seu nome e en representación de (nome e apelidos, con NIF.__________________________poden ser varios), na súa calidade de______________en virtude de______________________________________], [en nome e representación de (nome e apelidos/ denominación, razón social, con NIF/CIF__________________________PODEN SER VARIOS), na súa calidade de_______________________________, en virtude de (poder, acordo comunidade de propietarios, escritura nomeamento administrador.)] E, con domicilio a efectos de notificacións en (enderezo, código postal, localidade, provincia). A parte arrendataria (en diante, arrendataria): Don/Dona__________________________________________________________________________, maior de idade, con NIF__________________________, PODEN SER VARIOS (tódolos membros da unidade familiar maiores de idade, e os menores con ingresos) [no seu nome], [no seu nome e en representación de (nome, apelidos e NIF. poden ser varios), na súa calidade de____________________en virtude de________________________], [ en nome e representación de (nome e apelidos, con NIF___________________________), na súa calidade de____________________________, en virtude de (poder, nomeamento titor.)] Con domicilio no inmoble obxecto do arrendamento, así como para efectos de notificacións, respondendo solidariamente, no caso de ser varios os arrendatarios, do cumprimento de tódalas obrigas e dereitos dimanantes do mesmo. Ambas partes se recoñecen a capacidade legal necesaria para celebrar o presente contrato de arrendamento e ao efecto, DECLARAN: 1º.- O presente contrato se celebra no marco do Programa de Vivendas Baleiras.2º.- [A arrendataria non ten relacións de parentesco en primeiro ou segundo grado de consanguinidade ou afinidade coa arrendadora]. EXPOÑEN: I.- A arrendadora é [propietaria, usufrutuaria, núa propietaria] da seguinte vivenda: Enderezo: __________________________________________________________________________ Localidade:__________________________________________________________ Código postal:________________________________________________________ Provincia: ________________________________________________ Superficie útil:_________________ Características e inventario: As que figuran no anexo I deste contrato. [Anexos: un rocho de ______m2 e un garaxe de___________m2.] Referencia catastral vivenda: ___________________________________ Inscrición: Rexistro da propiedade de____________________, ao Tomo_________, Libro________________________, Folio_____________, Finca__________________ [Declaración de división horizontal: [Rexistro da propiedade de_______________, ao Tomo___________, Libro____________, Folio______________, Finca___________________(vivenda) e Finca_________________(garaxe)]. [En escritura autorizada polo Notario de_______________, Don/Dona_______________________________________________________, o____de________de________, número de protocolo__________________]. A vivenda esta libre de cargas, gravames, arrendatarios e ocupantes, en bo estado e con tódolos servizos en funcionamento. II.- A arrendataria esta interesada en arrendar o citado inmoble coas características e xunto cos bens mobles, no seu caso, inventariados no anexo I deste contrato, para satisfacer a súa necesidade de vivenda habitual e permanente e das persoas integrantes da súa unidade familiar ou de convivencia que residiran nela (relacionadas na declaración responsable que figura como anexo II deste contrato). Estando interesadas ambas partes, levan a cabo o presente contrato de arrendamento de vivenda de conformidade coas seguintes, A arrendadora cede en alugueiro á arrendataria a vivenda descrita no EXPOSITIVO I e mais no ANEXO I e, de ser o caso, o mobiliario e os anexos vinculados, para servir como residencia habitual e permanente. A arrendataria declara coñecer e aceptar as características e estado de conservación da vivenda, así como dos seus servizos, instalacións e, de ser o caso, do mobiliario e dos anexos vinculados, que ha examinado previamente, e en especial as súas condicións de habitabilidade e idoneidade para servir ao destino pactado no presente contrato. Neste acto a arrendadora, conforme á lexislación vixente, fai entrega do correspondente certificado de eficiencia enerxética. [Neste acto arrendadora fai entrega das chaves a arrendataria.] [A arrendadora comprometese a facer entrega das chaves a arrendataria antes das 10,00 horas do día de efectos deste contrato, comprometéndose ámbalas dúas a facer constar por escrito a entrega e recepción das mesmas, e a facilitar unha copia do mesmo ao Concello.] 1º.- A vivenda obxecto do presente contrato se destinará única e exclusivamente a satisfacer a necesidade permanente de vivenda da arrendataria e das persoas integrantes da súa unidade familiar ou de convivencia. Non se poderá desenvolver ou instalar na vivenda arrendada ningunha actividade profesional, comercial, industrial o calquera outra das relacionadas no artigo 3.2 da Lei 29/1994, do 24 de novembro, de Arrendamentos Urbanos (en adiante, LAU). E, en ningún caso, se poderán realizar nela actividades molestas, insalubres, nocivas, perigosas ou ilícitas. Queda prohibida a tenencia de animais domésticos, respondendo a arrendataria dos danos que puideran causar.2º.- A arrendataria ten a obriga de usar a vivenda arrendada, establecendo nela o seu domicilio e residencia habitual de tódolos membros da súa unidade familiar ou de convivencia. A falta de uso da vivenda durante un período superior a tres meses, de forma continuada ou fraccionada, no prazo dun ano, será causa de resolución do contrato, a instancia da arrendadora.3º.- A arrendataria esta obrigada a usar a finca arrendada coa debida dilixencia e destinala ao uso pactado, así como a devolvela, no caso de finalización do contrato, tal como a recibe, salvo o deterioro producido polo tempo como consecuencia do uso ordinario ou por causa inevitable.3º.- A arrendataria dispón do prazo dun mes, contado desde a data de efectos do presente contrato, para ocupar a vivenda. A non ocupación en dito prazo, agás por causa de forza maior, será causa de resolución do contrato, a instancia do arrendador. A arrendataria non poderá ceder o contrato de arrendamento, nin subarrendar total nin parcialmente a vivenda e, no seu caso, anexos obxecto deste contrato. O incumprimento desta obriga será causa de resolución do mesmo.1º.- O prazo de duración inicial deste contrato é dun ano, comezando a producir efectos o día. de. e ata o. de. Chegado o día do vencemento do contrato, este prorrogarase obrigatoriamente por prazos anuais ata acadar unha duración mínima de cinco anos /sete anos en caso de persoa xurídica, agás que a arrendataria manifeste por escrito á arrendadora e ao Concello con 30 días de antelación, como mínimo, á data da terminación do contrato ou de calquera das súas prórrogas, a súa vontade de non renovalo.2º.- A arrendataria poderá desistir do contrato de arrendamento en calquera momento da súa vixencia, sempre que se dea o correspondente aviso previo por escrito á arrendadora e ao Concello cunha antelación mínima de dous meses. En todo caso, a finalización do contrato por esta ou por calquera outra causa terá efectos do último día da correspondente mensualidade. De conformidade co establecido no artigo 10 da Lei 29/1994, do 24 de novembro, de Arrendamentos Urbanos (en diante, LAU), Se chegada a data de vencemento do contrato, ou de calquera das súas prórrogas, unha vez transcorridos como mínimo cinco anos de duración daquel, ou sete anos se o arrendador/a fose persoa xurídica, ningunha das partes houbese notificado á outra, polo menos con catro meses de antelación a aquela data no caso do arrendador/a e polo menos con dous meses de antelación no caso do/a arrendatario/a, a súa vontade de non renovalo, o contrato prorrogarase obrigatoriamente por prazos anuais ata un máximo de tres anos mais, salvo que o/a arrendatario/a manifeste ao/a arrendador/a con un mes de antelación á data de terminación de calquera das anualidades, a súa vontade de non renovar o contrato.1.- A renda estipulada será de_________________euros anuais ( _____________€/anuais), aboándose en pagos mensuais anticipados de_____________euros (_________€/mes), dentro dos dez primeiros días de cada mes, mediante o ingreso directo na conta _______________________ 2.- A arrendataria entrega neste acto á arrendadora a cantidade de_____________€, correspondente ao primeira mensualidade do contrato.3. A arrendataria queda obrigada ao pagamento da renda no prazo e forma pactados. A demora no pagamento da renda na forma estipulada será causa suficiente para a resolución do contrato.4.- Queda prohibida a percepción de sobreprezos ou cantidades distintas á renda do alugueiro pactada neste contrato de arrendamento. A arrendataria entrega neste acto á arrendadora, ademais da cantidade sinalada no apartado anterior, a cantidade de _________________€, contía equivalente a unha mensualidade de renda, en concepto de fianza. O seu importe non será aplicable, pola soa vontade da arrendataria, ao pagamento de ningunha mensualidade de renda, aínda no caso de resolución do contrato. A arrendadora se obriga a depositar a fianza recibida no correspondente servizo do IGVS, na mesma data da sinatura do contrato, entregando no concello unha copia do resgardo para o seu arquivo no correspondente expediente administrativo. Ao cumprirse o quinto ano do contrato, no caso de prórroga do mesmo, a fianza será actualizada ata facerse igual ao prezo mensual da renda da correspondente anualidade. A fianza será devolta á parte arrendataria ao final do arrendamento logo da constatación pola arrendadora de que a vivenda e anexos, no seu caso, estean nas mesmas condicións de uso e habitabilidade nas que foi entregada agás o deterioro que se puidera producir polo tempo como consecuencia do seu uso normal ou por causa inevitable-, e se atope ao corrente de pago daqueles gastos que deben ser aboados por ela (tales como subministros) vivenda e das mensualidades da renda. Noutro caso, o seu importe poderá aplicarse pola arrendadora, sen prexuízo da responsabilidade ilimitada da arrendataria, ao pagamento das reparación, débedas e responsabilidades contraídas. O saldo da fianza que, no seu caso, deba ser restituído á arrendataria ao final do contrato devengará o xuro legal transcorrido un mes desde a entrega das chaves pola mesma sen que se fixese efectiva dita restitución. Durante toda a vixencia deste contrato, incluídas as prórrogas, a renda actualizarase anualmente consonte á variación porcentual experimentada polo índice xeral nacional do sistema de índices de prezos de consumo (IPC), tomando como mes de referencia para a primeira e sucesivas actualizacións o que corresponda ao último índice publicado na data de celebración do contrato segundo o establecido no artigo 18º da LAU. A cantidade que resulte de cada revisión considerarase renda a tódolos efectos.1.- Os gastos xerais para o adecuado sostemento do inmoble, servizos, tributos, cargas e responsabilidades serán a cargo da arrendadora, incluíndo neste concepto o pagamento das cotas da comunidade de propietarios, así como o importe de bens inmobles (IBI) 2.- Serán a cargo da arrendataria os gastos correspondentes ás subministracións da vivenda con contadores individuais ou, no seu caso, centralizados, tales como auga, electricidade, gas, calefacción, teléfono, etc., así como os prezos, taxas ou tributos polos servizos que reciba ou lle beneficien, como por exemplo a taxa pola recollida de lixo e similares. No caso de servizos ou subministros centralizados, o custo mensual do servizo ou subministro de______________€] [o % do importe dos correspondentes recibos] [proporcional á cota de participación que corresponda ao inmoble arrendado] [a cota fixada pola comunidade de propietarios]. A arrendataria deberá domiciliar os gastos correspondentes ás subministracións, quedando en todo caso obrigado ao inmediato reembolso á arrendadora de ser satisfeitos por esta. OPTATIVO PARA A ARRENDADORA: A arrendataria comprometese a poñer ao seu nome os servizos individualizables mediante aparato contador, e a arrendadora a aportar e facilitar a documentación pertinente para a realización do trámite de modificación da alta nos subministros. A arrendataria se somete ao réxime da propiedade horizontal do inmoble onde se encontra situada a vivenda e se compromete expresamente a observar os estatutos e normas de réxime interno da comunidade de propietarios, coidando do seu cumprimento e obrigando aos seus visitantes a respectalos, así como a observar as normas esenciais de convivencia. Igualmente, a arrendataria evitará calquera dano ou emprego abusivo da finca arrendada e dos seus elementos comúns, e respectarán ao máximo ás persoas que constitúen dita comunidade.1.- A arrendataria esta obrigada a manter a vivenda arrendada e, no seu caso, o mobiliario, así como as súas instalacións, conducións e servizos, en bo estado de uso, conservación, limpeza e seguridade, realizando as reparacións e reposicións necesarias que sexan da súa conta, e responsabilizándose dos danos e deterioro que se produzan na mesma ou se causen a terceiros.2.- A arrendadora esta obrigada a realizar, sen elevar por elo a renda, tódalas reparacións que sexan necesarias para conservar a vivenda nas condicións de habitabilidade para servir ao uso pactado, agás que o deterioro de cuxa reparación se trate sexa imputable ao arrendatario a tenor do disposto nos artigos 1.563 e 1.564 do Código Civil.3.- Serán de conta da arrendataria as pequenas reparacións derivadas ou que esixa o desgaste polo uso ordinario da vivenda, así como a do mobiliario, no seu caso.4.- No caso de que na vivenda teña caldeira e instalación de gas ou doutros subministros nas que sexa obrigatoria a revisión periódica, a arrendataria deberá facilitar a revisión aos servizos técnicos correspondentes, sendo a cargo da arrendadora o custo da revisión. Se das resultas da revisión fose necesario realizar algún tipo de reparación derivada do desgaste polo uso ordinario ou por causa imputable a arrendataria, as reparacións serán da súa conta.1.- A arrendataria non poderá realizar sen o consentimento da arrendadora, expresado por escrito, ningún tipo de obras de mellora ou modificación na vivenda ou accesorios, aínda que non se altere a configuración da vivenda ou dos materiais nela empregados. En todo caso, as obras que se autoricen serán de conta e cargo da arrendataria e quedarán en beneficio do inmoble arrendado sen dereito a reintegro ou indemnización algunha.2.- Queda expresamente prohibido perforar e/ou abaratar as paredes de cociña e baños da vivenda ou calquera outras que se encontren azulexadas ou embaldosadas.3.- Se prexuízo da facultade de resolver o contrato, a arrendadora que non haxa autorizado por escrito a realización das obras poderá esixir ao concluír o contrato, que a arrendataria repoña as cousas ao estado anterior ou conservar a modificación efectuada, sen que esta poida reclamar indemnización algunha. Se as obras provocaron algunha unha diminución da estabilidade da edificación ou da seguridade da vivenda ou os seus accesorios, a arrendadora poderá esixir de inmediato a reposición das cousas ao estado anterior.4.- A arrendadora poderá realizar anualmente unha ou varias inspeccións da vivenda e os seus anexos para comprobar o estado de uso e conservación da mesma, e a arrendataria queda obrigada a autorizar a entrada en tódalas estancias do inmoble arrendado á arrendadora ou a calquera persoa autorizada ou designada para tal fin.1.- O incumprimento por calquera das partes das obrigas pactadas neste contrato ou das prescritas na LAU, dará dereito á parte que tivera cumprido as súas a esixir o cumprimento da obriga ou a promover a resolución do contrato, de acordo co disposto no artigo 1.124 do Código Civil.2.- Ademais serán causa de resolución do contrato a instancia da arrendadora as previstas no artigo 27 e concordantes da LAU, e en particular as seguintes: - A falta de ocupación da vivenda no prazo dun mes desde a data de efectos do contrato de arrendamento. - Destinala vivenda a un uso distinto ao pactado, nos termos establecidos na cláusula segunda deste contrato. - A ocupación da vivenda por persoas que non formen parte da unidade familiar ou convivencia. - A tenencia de animais domésticos na vivenda. - A cesión ou subarrendo da vivenda.- - A falta de pago da renda ou das demais cantidades cuxo pago corresponda á arrendataria, en particular a falta de pago dos recibos dos subministros. - Causar graves danos na vivenda ou nas partes comúns do edificio; incumprir os estatutos e/ou as normas de funcionamento interno da comunidade de propietarios; así como a inobservancia das normas esenciais de convivencia molestando aos veciños por actos como: ruídos excesivos ou a horas intempestivas, altercados na vivenda, insultos e/ou vexacións aos veciños, danos incluídos os estéticos en elementos e instalacións comúns tales como portal, escaleiras, descansos, portas, caixa de correo, garaxe, ascensor, zonas verdes, patios etc. - A arrendataria será responsable tanto dos seus propios actos como dos que cometan os demais ocupantes da vivenda, aínda sendo ocasionais ou visitantes da mesma, a efectos da resolución do contrato ou da indemnización que por danos ou prexuízos poida derivarse. - O incumprimento do deber de conservación da vivenda e das súas instalacións ou a realización de obras na vivenda sen o consentimento expreso da arrendadora ou en contra do estipulado nas cláusulas décima e décimo primeira deste contrato. - Impedir a realización das labores de comprobación e inspección técnica das vivendas, aos técnicos designados pola arrendadora ou polo Concello.3.- Así mesmo, ademais das outras causas previstas no artigo 27 e concordantes da LAU, tamén serán causa de resolución do contrato a instancia da arrendataria as seguintes: - A non realización pola arrendadora das reparacións necesarias para conservar a vivenda en condicións de habitabilidade e de servir ao uso para o que se destina, ás que se refire a cláusula décima deste contrato, así como o artigo 21 da LAU. - A percepción de sobreprezos ou cantidades distintas á renda do alugueiro pactada neste contrato. - A perturbación de feito ou de dereito que realice a arrendadora na utilización da vivenda.4.- O contrato de arrendamento extinguirase ademais de polo seu vencemento temporal, polas causas previstas no artigo 28 da LAU.1.- No momento da finalización da vixencia ou da resolución ou da resolución por calquera causa do presente contrato, a arrendataria devolverá a vivenda arrendada e, no seu caso, os seus anexos e mobiliario no estado de conservación que tiña cando se entregou, agás o deterioro derivado do tempo transcorrido como consecuencia do uso ordinario ou por causa inevitable.2.- A arrendataria esta obrigada a desaloxar a vivenda deixándoa libre e vacua a disposición da arrendadora, entregándolle as chaves en sinal do seu desaloxo chegado o vencemento do prazo pactado ou producida a resolución do contrato por calquera causa. En todo caso, a finalización do contrato calquera que sexa a súa causa terá efectos do último día da correspondente mensualidade.3.- A demora polo arrendatario no desaloxo da vivenda e a súa entrega á arrendadora, con independencia do exercicio pola outra parte das accións precisas para obter o desaloxo forzoso, levará aparellada a obriga da arrendataria de aboar a arrendadora por cada día de demora no desaloxo e entrega das chaves unha indemnización consistente no dobre da trinta e aba parte da renda do alugueiro da última mensualidade devengada. O presente contrato de arrendamento queda sometido ás disposicións contidas na LAU. Para a solución de calquera conflito ou cuestión litixiosa que puidera derivarse deste contrato, as partes contratantes se someten á xurisdición dos Xulgados e Tribunais do lugar onde radique o inmoble arrendado. Non obstante o anterior, no suposto de que o Instituto Galego da Vivenda e Solo, aprobase un procedemento de arbitra- xe ou conciliación, as partes acordan expresamente someterse aos ditos procedementos, encomendándoselle ao referido organismo a designación do/a árbitro ou árbitros. En proba de conformidade con todo o que antecede e cos correspondentes anexos, as partes asinan o presente contrato, por triplicado exemplar, e a un só efecto no lugar e data indicados no encabezamento. A ARRENDATARIA A ARRENDADORA CONCELLO DE: CÓDIGO DA VIVENDA: Nº CONTRATO: DATA EFECTOS: Anexo I: Características e inventario da vivenda IGUAL QUE A DOS DOCUMENTOS DE INCORPORACIÓN DA VIVENDA En proba de conformidade, asinan o presente, por triplicado exemplar, na data de formalización do contrato de arrendamento do que forma parte este anexo. A ARRENDATARIA A ARRENDADORA (sinatura) (sinatura) CONCELLO DE: CÓDIGO DA VIVENDA: Nº CONTRATO: DATA EFECTOS: Anexo II: Declaración responsable das persoas integrantes da unidade familiar ou de convivencia O/os abaixo asinante/s declara/declaran baixo a súa responsabilidade que os membros que integran a unidade familiar ou de convivencia e que van a residir na vivenda obxecto deste contrato son os que se relacionan a continuación: E, se obrigan a comunicar ao Concello, calquera variación que se produza na composición da unidade familiar ou de convivencia, dentro dos 30 días seguintes a que se produza, para que comprobe a súa procedencia e, no seu caso, o comunique á arrendadora. O que asinan, por triplicado exemplar, na data de formalización do contrato de arrendamento do que forma parte este anexo. A ARRENDATARIA (sinatura) O que se fai público para xeral coñecemento. Ames, 28 de xullo de 2022 O alcalde José Blas García Piñeiro